Eduardas Kaniava

Eduardas Kaniava (g. 1937 m. liepos 1 d. Klaipėdoje) – dainininkas (baritonas), Lietuvos kultūros, politinis bei visuomenės veikėjas.

 Biografija 
1954 m. baigė Kauno Komjaunimo vidurinę mokyklą. 1954 m. įstojo į Veterinarijos akademiją, tikėdamasis po metų be egzaminų pereiti į Medicinos institutą, tačiau po dviejų semestrų pasirinko studijas konservatorijoje. 1955–1960 m. studijavo LSSR konservatorijoje (Petro Olekos klasė), įgijo dainininko specialybę.

1958–1993 m. LSSR operos ir baleto teatro solistas. 1966–1967 m. stažavosi Sofijos (Bulgarija) operos teatre. 1979–1981 m. LSSR konservatorijos vyr. dėstytojas, 1981 m. docentas, 1988 m. profesorius, 1989–1992 m. Dainavimo katedros vedėjas. 1993–1994 m. Karakaso (Venesuela) dainavimo akademijos profesorius. Nuo 1994 m. Lietuvos muzikos akademijos profesorius. Nuo 2005 m. Klaipėdos universiteto Menų fakulteto Dainavimo katedros dėstytojas. Klaipėdos universiteto Senato narys, Menų fakulteto atestacinės komisijos narys. Klaipėdos muzikinio teatro Meno tarybos pirmininkas ir teatro pedagogas.http://www.ku.lt/mf/struktura/katedros/vokalines-muzikos-katedra/darbuotojai/eduardas-kaniava/ 

Rengė parodomąsias dainavimo pamokas Sankt Peterburgo (Rusija), Kelno (Vokietija) aukštosiose muzikos mokyklose. Gastroliavo daugiau nei 70 pasaulio šalių. Su savo mokiniu dainininku Deiviu išleido du albumus „Tu, kuris aukštai“ ir „Ave Maria“.

Nuo 1995 m. Lietuvos demokratinės darbo partijos narys. 2000–2004 m. LR Seimo narys.2000–2004 m. kadencijos Seimo narys 2001 m. Lietuvos socialdemokratų partijos Etikos ir procedūrų komisijos narys. 2004–2006 m. Ministro pirmininko Algirdo Brazausko visuomeninis patarėjas kultūrai.

Žmona Barbara Abramavičiūtė-Kaniavienė, vaikai Andrius ir Edvardas.http://www3.lrs.lt/n/rinkimai/20001008/kandvl.htm-151959.htm 

 Bibliografija 
 Dainavimas – toks mano amatas. – Vilnius: Grafija, 2008. – 35 p.: iliustr. – ISBN 978-9955-9342-5-7

 Įvertinimas 
 1964 m. LTSR nusipelnęs artistas
 1974 m. LSSR liaudies artistas
 1979 m. SSRS liaudies artistas
 1992 m. Metų žmogus (Kembridžas)
 1997 m. DLK Gedimino 3 laipsnio ordinas http://www3.lrs.lt/pls/inter3/dokpaieska.showdoc_l?p_id=41399
 1998 m. Gotliebo Fricko medalis (Vokietija)
 2006 m. Vyriausybės kultūros ir meno premija

 Šaltiniai 

 Nuorodos 
 Edvardas Kaniava // Kauno diena, 2004-03-06

Kategorija:Lietuvos operos dainininkai
Kategorija:Seimo nariai
Kategorija:KU dėstytojai
Kategorija:TSRS liaudies artistai
Kategorija:Baritonai